recursal/SuperWikiNEXT-32B huggingface dataset:
Η **Son de Fierro** είναι Αργεντίνικη τηλεοπτική κωμωδία, που παράγεται από την Pol-Ka το 2007 και το 2008. Μεταδόθηκε στο Canal 13 και έγινε η πιο δημοφιλής τηλεοπτική σειρά στην Αργεντινή το 2007 και το 2008. Το πρώτο επεισόδιο μεταδόθηκε στις 8 Ιανουαρίου 2007 και το τελευταίο επεισόδιο μεταδόθηκε στις 6 Φεβρουαρίου 2008.

Οι κύριοι ηθοποιοί ήταν οι Οσβάλντο Λαπόρτ, Μαρία Βαλενσουέλα, Μαριάνο Μαρτίνεθ, Σολεδάδ Φαντίνιο, Βανέσα Γκονθάλεθ, Ελεονόρα Ουέξλερ και Καμίλα Μπορδονάμπα. Η σειρά είχε 251 επεισόδια. Η σειρά ακολουθεί τη ζωή της οικογένειας Φιέρρο, των μελών και των φίλων τους. Ο χαρακτήρας που έπαιξε ο Λαπόρτ ονομάστηκε Μαρτίν, αλλά ούτε το πρόγραμμα ούτε ο χαρακτήρας ήταν μια προσαρμογή ή ελεύθερη αναφορά στο φημισμένο ποίημα Μαρτίν Φιέρρο του Χοσέ Φερνάντες.

Κατά τη διάρκεια αυτής της επίδειξης, οι Φελίπε Κολόμπο, Καμίλα Μπορδονάμπα και Βανέσα Γκονθάλεθ δημιούργησαν τη μπάντα, αλλά δεν «επιβίωσαν» στην εκπομπή. Οι Μπορδονάμπα και Κολόμπο είχε μουσικό συμβόλαιο με τον Κρις Μορένα (το συγκρότημα Erreway).

Αυτή η κωμωδία προτάθηκε στα βραβεία Μαρτίν Φιέρρο για την καλύτερη κωμωδία.

Παραπομπές
----------

1. ↑   *Son de Fierro*, ανακτήθηκε στις 2018-07-12
2. ↑  «Son de Fierro | Pol-ka Producciones». *Pol-ka Producciones* (στα Ισπανικά). Αρχειοθετήθηκε από το πρωτότυπο στις 12 Ιουλίου 2018. Ανακτήθηκε στις 12 Ιουλίου 2018.
3. ↑  «EL FINAL DE SON DE FIERRO» (στα es-LA). *Montevideo Portal*.. Ανακτήθηκε στις 2018-07-12.
4. ↑   *Son De Fierro*, ανακτήθηκε στις 2018-07-12
Το ***Horizon Zero Dawn*** είναι βιντεοπαιχνίδι δράσης περιπέτειας και δράσης ρόλων που αναπτύχθηκε από την Guerrilla Games και κυκλοφορεί από την Sony Interactive Entertainment για το PlayStation 4. Το παιχνίδι κυκλοφόρησε σε όλο τον κόσμο το 2017.

Η πλοκή περιστρέφεται γύρω από την Aloy, η οποία είναι κυνηγός και τοξότρια σε έναν κόσμο που έχει καταληφθεί από ρομπότ. Έχοντας ζήσει ως περιθωριακό στοιχείο όλη της τη ζωή, βάζει στόχο να ανακαλύψει τους κινδύνους που την κράτησαν μακριά από το παρελθόν της. Ο χαρακτήρας κάνει χρήση ranged και melee όπλα, καθώς και τακτικής μυστικότητας για να πολεμήσει εναντίον των μηχανοποιημένων πλασμάτων. Τα απομεινάρια των πλασμάτων μπορούν να λεηλατηθούν για απόκτηση πόρων. Το παιχνίδι διαθέτει δέντρο δεξιοτήτων για τη βελτίωση του gameplay. Το παιχνίδι κινείται σε ανοικτό περιβάλλον για την Aloy να διερευνήσει τον κόσμο, οι χαρακτήρες του παιχνιδιού χωρίζονται σε φυλές που κατέχουν δευτερεύουσες αποστολές για να αναλάβει η Aloy, ενώ η κύρια ιστορία της την οδηγεί σε όλο τον κόσμο.
Το ***Resident Evil 4*** (ιαπωνικά: バイオハザード RE:4, Χέπμπορν: *Baiohazādo RE:4*) είναι βιντεοπαιχνίδι επιβίωσης τρόμου που αναπτύχθηκε και εκδόθηκε από την Capcom. Το *Resident Evil 4* ανακοινώθηκε τον Ιούνιο του 2022 και κυκλοφόρησε στις 24 Μαρτίου του 2023 για τα PlayStation 4, PlayStation 5, Windows, and Xbox Series X/S. Πρόκειται για remake του *Resident Evil 4*. Ο παίκτης αναλαμβάνει το ρόλο του αστυνομικού Leon S. Kennedy, ο οποίος καλείται να σώσει την κόρη του Αμερικανού προέδρου, Ashley Graham, από την αίρεση Los Iluminados. Το remake βασίζεται στο αρχικό παιχνίδι, παράλληλα διαθέτοντας αναβαθμισμένο σενάριο, νέα οπτικά στοιχεία, χαρακτήρες, καστ και βελτιωμένο τρόπο παιχνιδιού. Απέσπασε θετικές κριτικές και πούλησε τέσσερα εκατομμύρια κομμάτια τις πρώτες δύο εβδομάδες κυκλοφορίας του, κάνοντάς το ένα από τα βιντεοπαιχνίδια της σειράς *Resident Evil* με τις γρηγορότερες πωλήσεις.

Εξωτερικοί σύνδεσμοι
--------------------

* Επίσημη ιστοσελίδα

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
*Resident Evil* |
| --- |
|  |
| 
Capcom |
|  |
| Βιντεοπαιχνίδια | 

|  |  |
| --- | --- |
| Κύρια σειρά | 
* *Resident Evil*
	+ Remake
* *2*
	+ Remake
* *3: Nemesis*
* *Code: Veronica*
* *Zero*
* *4*
	+ Remake
* *5*
* *Revelations*
* *6*
* *Revelations 2*
* *7: Biohazard*
* *8: Village*
 |
|  |
| *Survivor* | 
* *Survivor*
* *Survivor 2 Code: Veronica*
* *Dead Aim*
 |
|  |
| *Outbreak* | 
* *Outbreak*
* *File #2*
 |
|  |
| *Chronicles* | 
* *The Umbrella Chronicles*
* *The Darkside Chronicles*
 |
|  |
| *Mercenaries* | 
* *Mercenaries Vs.*
* *The Mercenaries 3D*
 |
|  |
| Άλλα βιντεοπαιχνίδια | 
* *Gaiden*
* *Operation Raccoon City*
* *Umbrella Corps*
* Παιχνίδια για κινητά
 |

 |
|  |
| Νουβέλες | 
* *Caliban Cove*
* *Underworld*
 |
|  |
| Ταινίες | 

|  |  |
| --- | --- |
| Live-action | 
* *Resident Evil*
* *Apocalypse*
* *Extinction*
* *Afterlife*
* *Retribution*
* *The Final Chapter*
 |
|  |
| Κινούμενα σχέδια | 
* *Biohazard 4D-Executer*
* *Degeneration*
* *Damnation*
* *Vendetta*
 |

 |
|  |
| Μουσική | 
* Soundtrack
 |
|  |
| Χαρακτήρες | 

|  |  |
| --- | --- |
| Παιχνιδιών | 
* Ada Wong
* Albert Wesker
* Chris Redfield
* Claire Redfield
* Jill Valentine
* Leon S. Kennedy
* Nemesis
* Rebecca Chambers
* Sheva Alomar
* Tyrant
 |

 |
|  |
| Άνθρωποι | 
* Σίντζι Μικάμι
* Χιντέκι Καμίγια
* Χιρογιούκι Κομπαγιάσι
* Τζουν Τακεούτσι
* Κέιτζι Ιναφούνε
 |
|  |
| 
* **Κατηγορία Κατηγορία**
 |

 |
Το **The Art Foundation** ή **ΤAF** είναι ένας ανεξάρτητος, μη κυβερνητικός, φορέας για την υλοποίηση και τη φιλοξενία κάθε μορφή τέχνης, που δημιουργήθηκε το 2009, σε ένα αίθριο του 1870 στο Μοναστηράκι.

Το TAF / The Art Foundation αποτελεί έναν χώρο συνδιαμόρφωσης ιδεών και μια πλατφόρμα συμμετοχικότητας για την ανάδειξη του πολιτισμού και της τέχνης. Στην γκαλερί πραγματοποιούνται εκθέσεις, workshops, performances, προβολές ταινιών, συζητήσεις και παρουσιάσεις, θεατρικές παραγωγές, επιτόπιες εγκαταστάσεις και έργα σε εξέλιξη. Το New Museum of Contemporary Art, στην Νέα Υόρκη επέλεξε το TAF / The Art Foundation, ως έναν από τους 3 εκπροσώπους της Ελλάδας, για την προώθηση της Σύγχρονης Ελληνικής Τέχνης, ενώ το Bureau for Open Culture έχει συνεργαστεί με το TAF / The Art Foundation για την προβολή πολλών Ελλήνων Καλλιτεχνών στο εξωτερικό.

Εκτενείς αναφορές για την προσφορά του TAF / The Art Foundation στην σύγχρονη Ελληνική τέχνη έχουν κάνει και οι New York Times. To TAF έχει αναφερθεί και σε άλλους ιστότοπους όπως: Independent, The Culture Trip, Museeum κ.ά.

Η ιστορικότητα του χώρου
------------------------

Ο χώρος που βρίσκεται σήμερα το TAF / The Art Foundation είναι ένα ιστορικό κτίριο που χρονολογείται από το 1870. Αποτελείται από το κυρίως κτίσμα που στεγάζει τη γκαλερί, ενώ η εσωτερική αυλή περιβάλλεται από δύο ακόμα κτίσματα. Το σύνολο των κτιρίων αποτελεί ένα τυπικό και σήμερα εξαιρετικά σπάνιο δείγμα εσωτερικής αθηναϊκής αυλής του 19ου αιώνα.

Αναφορές
--------

1. ↑  «In.gr TAF / THE ART FOUNDATION». Αρχειοθετήθηκε από το πρωτότυπο στις 7 Φεβρουαρίου 2012. Ανακτήθηκε στις 28 Οκτωβρίου 2012.
2. ↑  «New Museum Art Spaces: the Art Foundation (taf)». Αρχειοθετήθηκε από το πρωτότυπο στις 18 Νοεμβρίου 2012. Ανακτήθηκε στις 28 Οκτωβρίου 2012.
3. ↑  «Bureau for Open Culture - Ecophenomena at The Art Foundation (TAF) in Athens». Αρχειοθετήθηκε από το πρωτότυπο στις 17 Νοεμβρίου 2012. Ανακτήθηκε στις 28 Οκτωβρίου 2012.
4. ↑  «In Athens, Musing About Art and the World Beyond».
5. ↑  «How to spend the ultimate weekend in Athens». *The Independent* (στα Αγγλικά). 22 Ιανουαρίου 2020. Ανακτήθηκε στις 16 Ιουνίου 2020.
6. ↑  Dilouambaka, Ethel. «An Art Lover's Guide to Athens». *Culture Trip*. Ανακτήθηκε στις 16 Ιουνίου 2020.
7. ↑  «This experimental cultural space is a go-to place for best cocktails in Athens – Museeum». *www.museeum.com* (στα Αγγλικά). Ανακτήθηκε στις 16 Ιουνίου 2020.
Ο **Α.Σ. Πτολεμαΐδα** ήταν αθλητικός σύλλογος με έδρα στην Πτολεμαΐδα που δραστηριοποιούταν στο άθλημα του ποδοσφαίρου.

Ιστορία
-------

Ιδρύθηκε αρχικά ως Α.Ε. Πτολεμαΐδας το 1997 από μετονομασία του συλλόγου Α.Γ.Σ. Αναγέννηση Πτολεμαΐδας και το 2000 μετονομάστηκε σε Α.Σ. Πτολεμαΐδα με την άνοδό του μέσω του ειδικού πρωταθλήματος στη Δ΄ Εθνική. Η Αναγέννηση Πτολεμαΐδας είχε προέλθει το 1978 από μετονομασία του Πτολεμαίου κατά τη συγχώνευση με τον Άρη Πτολεμαΐδας, ο οποίος μετονομάστηκε σε Α.Γ.Σ. Εορδαϊκός Πτολεμαΐδας. Το 2004 ο σύλλογος προβιβάστηκε στη Γ΄ Εθνική και ίδρυσε Π.Α.Ε. με την επωνυμία Π.Α.Ε. Πτολεμαΐδα-Λιγνιτωρύχοι. Το 2006 υποβιβάστηκε στη Δ΄ Εθνική όπου αγωνίστηκε ξανά ως ερασιτεχνικό σωματείο. Το καλοκαίρι του 2007 ο σύλλογος μετονομάστηκε σε Α.Σ. Εορδαϊκός 2007.

Π.Α.Ε. Πτολεμαΐδα - Λιγνιτωρύχοι 2004-2006
------------------------------------------

Το έμβλημα της Π.Α.Ε. Πτολεμαΐδα-Λιγνιτωρύχοι
Με πρόεδρο τον Τάσο Τσιλφίδη, πρόεδρο του Εργατικού Κέντρου Εορδαίας, προπονητή τον Βάντσο Μπαλέφσκι και με τη στήριξη όλου του φίλαθλου κόσμου όπως και των επιχειρηματιών, η ομάδα αγωνίζεται με αξιοπρέπεια στην Γ΄ Εθνική την αγωνιστική περίοδο 2004-05, πραγματοποιεί πολύ καλή πορεία στο Κύπελλο Ελλάδας, αποκλείοντας την Προοδευτική (Β' Εθνική) και τον Εργοτέλη (Α' Εθνική) και φτάνει στους 16 του Κυπέλλου όπου αποκλείστηκε από την Καστοριά. Η αγωνιστική περίοδος κλείνει, με πρόεδρο τον Ιάκωβο Παντελίδη και προπονητή τον Πέτρο Γκριουγέφσκι (απεβίωσε το 2007). Η ομάδα αγωνίστηκε με ασπρόμαυρες εμφανίσεις.

Την αγωνιστική περίοδο 2005-06, η ομάδα αγωνίζεται και πάλι στον βόρειο όμιλο της Γ' Εθνικής, με πολλούς νεαρούς παίκτες που προέρχονται από ομάδες όλης της Εορδαίας και με προσθήκη μερικών έμπειρων παικτών. Προπονητής της ομάδας ο Μάκης Βουνοτρυπίδης και από την 7η αγωνιστική και μετά ο Γιώργος Καραγκιολίδης. Η ομάδα εμφανίστηκε με χρώματα κίτρινο (φανέλα) και μαύρο (σορτσάκι), χρώματα που φορούσε ο ιστορικός Άρης Πτολεμαΐδας. Από τον Δεκέμβριο τις τύχες της ομάδας σε διοικητικό επίπεδο αναλαμβάνει ο Κώστας Φλωρίνης. Η ομάδα κατατάσσεται τελευταία και υποβιβάζεται στο Περιφερειακό Πρωτάθλημα μαζί με την Κοζάνη.

Α.Σ. Πτολεμαΐδα 2006-2007
-------------------------

Την αγωνιστική περίοδο 2006-2007, η ομάδα ως Α.Σ. Πτολεμαΐδα αγωνίζεται στον 3ο όμιλο του Περιφερειακού Πρωταθλήματος, πρωταγωνιστεί καθ' όλη τη διάρκεια της περιόδου και κόβει 1η το νήμα, ανεβαίνοντας πανηγυρικά στην Γ΄ Εθνική. Το καλοκαίρι του 2007 αποφασίστηκε και ολοκληρώθηκε η μετονομασία του συλλόγου σε Α.Σ. Εορδαϊκός 2007 επαναφέροντας το όνομα του Α.Γ.Σ. Εορδαϊκού, δέκα χρόνια μετά τη διάλυσή του.

Παραπομπές
----------

Πηγές
-----

* ΕΠΣ Κοζάνης: Σωματεία
* Αρχείο εφημερίδας *Αθλητική Ηχώ*
Τέταρτο (quadrans) π. 275–270 π.Χ. Εμπρός: κάπρος τρέχει αριστερά, τρεις σφαίρες. Πίσω: κάπρος τρέχει δεξιά, τρεις σφαίρες. 80,18 γραμ.
 Χυτό νόμισμα: Εμπρός όψη: προτομή του Hercules (Ηρακλή), τρεις σφαίρες, όλα επάνω σε δίσκο. Πίσω όψη: πλώρη γαλέρας, τρεις σφαίρες, όλα επάνω σε δίσκο.
 Teruncius (Απουλία, Λουκέρια. π. 220 π.Χ. Εμπρός: οκτάκτινο αστέρι. Πίσω: δελφίνι, τρεις σφαίρες. 27 χλστ. 22,63 γραμ.
 Τέταρτο (quadrans) τού Αυγούστου. Εμπρός: βωμός, επιγρ.: ΙΙΙVIR AAAFF. Πίσω: SC, επιγρ.: P. BETILIENVS BASSVS (magistrate). Ρώμη, 5 π.Χ. 3 γραμ. 15 χλστ.
 Τέταρτο (quadrans) του Δομιτιανού. Κεφάλι Αθηνάς. Επιγρ.: ΙΜP. DOM. AVG. / S.C. 2,4 γραμ. 15,5 χλστ. 81-82 μ.Χ.
Τα **τέταρτο**, λατιν.: quadrans ("ένα τέταρτο") ή *teruncius* ("τρεις ουγγιές", unciae) ήταν ένα χαμηλής αξίας ρωμαϊκό χάλκινο νόμισμα, αξίας 1/4 τού ασσαρίου (ass). Τα τέταρτα εκδόθηκαν από την αρχή της κυκλοφορίας των χάλκινων χυτών νομισμάτων κατά τη διάρκεια της Ρωμαϊκής Δημοκρατίας. Είχαν επάνω τους σχεδιασμένα τρία σφαιρίδια, που αντιπροσώπευαν τρεις ουγγιές ως σήμα αξίας. Ο εμπρόσθιος τύπος, μετά από κάποιες πρώιμες παραλλαγές, είχε την προτομή του Hercules (Ηρακλή), ενώ ο οπισθότυπος την πλώρη μίας γαλέρας. Κέρματα με την ίδια αξία εκδόθηκαν και από άλλες πόλεις της Κεντρικής Ιταλίας, χρησιμοποιώντας μία διαδικασία χύτευσης.

Μετά από π. το 90 π.Χ. όταν το χάλκινο νόμισμα περιορίστηκε στο ημι-δημόσιο πρότυπο, τα τέταρτα έγιναν το χαμηλότερης αξίας νόμισμα στην παραγωγή. Τα σωζόμενα *τέταρτα* από αυτή την περίοδο (αν και αυτό το όνομα δεν εμφανίζεται στα νομίσματα) έχουν συνήθως βάρη μεταξύ 1,5 γραμμαρίων και 4 γραμμαρίων, ίσως εν μέρει ανάλογα με το κράμα ή τα μέταλλα που περιέχονται.  Το νόμισμα παρήχθη σποραδικά μέχρι την εποχή του Αντωνίνου Πίου (138 μ.Χ.–161). Σε αντίθεση με άλλα νομίσματα κατά τη διάρκεια της Ρωμαϊκής Αυτοκρατορίας, τα τέταρτα σπάνια έφεραν την εικόνα του Αυτοκράτορα.

Η ελληνική λέξη για τα τέταρτα ήταν *κοδράντης*, η οποία μεταφράστηκε στην έκδοση τού βασιλιά Ιακώβου Α΄ της Βίβλου ως "φαρδίνι" (farthing).  Στην Καινή Διαθήκη, ένα νόμισμα ίσο με το μισό του αττικού χαλκού άξιζε περίπου 3/8 του λεπτού. Στο ευαγγέλιο του Μάρκου, όταν μία φτωχή χήρα έδωσε δύο οβολούς ή λεπτά στο θησαυροφυλάκιο του Ναού, ο ευαγγελιστής σημείωσε ότι αυτό ισοδυναμούσε με ένα τέταρτο.

Δείτε επίσης
------------

* Ρωμαϊκά νομίσματα
* Σήμισις

Βιβλιογραφικές αναφορές
-----------------------

1. ↑
2. ↑  Greek Lexicon :: G2835 (NKJV)
3. ↑  Mark 12:42
Ένας επεξεργαστής Socket M
Η **Socket M** (mPGA478MT) είναι διεπαφή CPU που εισήχθη από την Intel το 2006 για τη γραμμή επεξεργαστών κινητών Intel Core.

Τεχνική περιγραφή
-----------------

Το Socket M χρησιμοποιείται σε όλα τα προϊόντα Intel Core, καθώς και το Xeon που προέρχεται από το Core, με την κωδική ονομασία Sossaman. Χρησιμοποιήθηκε επίσης στην πρώτη γενιά της έκδοσης του Core 2 Duo για κινητά της Intel, συγκεκριμένα των γραμμών T5x00 και T7x00 Merom, αν και η γραμμή μετατράπηκε σε Socket P (Σάντα Ρόζα) το 2007. Τυπικά χρησιμοποιεί το σύνολο τσιπ Intel 945PM / 945GM που υποστηρίζουν μέχρι 667 MHz FSB και το Intel PM965 / GM965 που επιτρέπει υποστήριξη 800 MHz FSB, αν και ο συνδυασμός Socket M, PM965 / GM965 είναι λιγότερο συνηθισμένος. Οι Xeon "Sossaman" χρησιμοποιούν το σύνολο τσιπ E7520.

Σχέσεις με άλλες υποδοχές
-------------------------

Το Socket M είναι μερική συμβατότητα με την υποδοχή υπολογιστή mPGA478A, αλλά δεν είναι ηλεκτρικά συμβατό. Παρόλο που έχουν δημοσιευθεί αντικρουόμενες πληροφορίες, δεν έχουν κυκλοφορήσει επεξεργαστές Penryn των 45 nm για το Socket M.

Δείτε επίσης
------------

* Κατάλογος μικροεπεξεργαστών Intel

Παραπομπές
----------

1. ↑  «Intel's multiple Meroms pin-incompatible - report | Register Hardware». Αρχειοθετήθηκε από το πρωτότυπο στις 23 Νοεμβρίου 2006. Ανακτήθηκε στις 25 Δεκεμβρίου 2018.
2. ↑  «Socket 479 (mPGA479M)». CPU-World. Ανακτήθηκε στις 24 Σεπτεμβρίου 2011.

  


|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Υποδοχές μικροεπεξεργαστών Intel |
| --- |
|  |
| Επεξεργαστές επιτραπέζιων Η/Υ | 
* DIP
* PLCC
* Socket 1
* Socket 2
* Socket 3
* Socket 4
* Socket 486
* Socket 5
* Socket 6
* Socket 7
* Slot 1
* Socket 370
* Socket 423
* Socket 478
* Socket 775
* Socket 495
* Socket 603
* Socket 604
* PAC418
* PAC611
* Itanium 2
* Socket B
* Socket H
* Socket J
* Socket N
* Socket T
 |  |
|  |
| Επεξεργαστές φορητών | 
* Socket 479
* Micro-FCBGA
* Socket M
* Socket P
 |
|  |
| Επεξεργαστές εξυπηρετητών | 
* Socket 8
* Slot 2
* Socket 603
* Socket 604
* Socket 771
 |

 |
| Honda |
| --- |
| Super Cub, πρώτη γενιά |
| Honda Super Cub |
| Κατασκευάστρια: | Honda |
| Κατηγορία: | Παπί |
| Παραγωγή: | από το 1958 |
| Κυβισμός: | 49-109 cc |
| Άλλες ονομασίες: | Cub, C100, C102, C65, CM90, CM91, C110, C50, C70, C90, Passport, EX5, Dream 100, EX5 Dream, C100EX, Super Cub 50, Super Cub 110, GLX |
| Βάρος: | 55–90 kg |
| Φρένα: | Ταμπούροφρενα |

Ιστορία μοντέλου
----------------

Το Honda Super Cub έκανε το ντεμπούτο του το 1958, δέκα χρόνια μετά την ίδρυση της Honda Motor Co. Ltd. Το αρχικό Honda Cub F ήταν μοτοποδήλατο. Η Honda κράτησε το όνομα άλλα πρόσθεσε το πρόθεμα "Super" για το νέο ελαφρύ μηχάνημα. Το Super Cub αρχικά δεν είχε επιτυχία στις πωλήσεις κυρίως λόγω της ύφεσης στην Ιαπωνία. Έπειτα 3 μήνες μετά το 1958 οι πελάτες ξεκίνησαν τα παράπονα. Οι εργάτες της Honda παράτησαν τις διακοπές τους για να επισκευάσουν τα προβληματικά Super Cub στα σπίτια των πελατών.

Όταν το μοντέλο εισήχθηκε στις ΗΠΑ το όνομα άλλαξε σε Honda 50, και αργότερα Honda Passport C70 και C90. Παρομοίως, στη Βρετανία πήραν τα ονόματα Honda 50 και Honda 90.
Ο **Α.Σ. Σπάρτακος Γλυφάδας** είναι αθλητικό σωματείο στη Γλυφάδα Αττικής. Ιδρύθηκε το 1979 και έχει τμήματα μπέιζμπολ, σόφτμπολ, αντισφαίρισης, ξιφασκίας και αντιπτέρισης.

Μπέιζμπολ
---------

Το τμήμα μπέιζμπολ είναι ο πιο επιτυχημένος σύλλογος μπέιζμπολ στην Ελλάδα,καθώς έχει κατακτήσει τα περισσότερα τρόπαια τόσο στο Πανελλήνιο πρωτάθλημα όσο και στο Κύπελλο Ελλάδος. Συγκεκριμένα ο Σπάρτακος έχει κατακτήσει έξι πρωταθλήματα και τρία κύπελλα.Στις 2 Δεκεμβρίου 2012 ο Σπάρτακος κατέκτησε το πιο πρόσφατο πρωτάθλημά του κερδίζοντας με 3-2 νίκες το Μαρούσι 2004 στη σειρά των τελικών,παρότι έχασε τους 2 πρώτους τελικούς και βρέθηκε να χάνει με 3-0 στην αρχή του 3ου αγώνα. Επίσης έχει πάρει μέρος στο κύπελλο πρωταθλητριών Ευρώπης το 2007 στη Βουλγαρία καταλαμβάνοντας την 8η θέση, ενώ το 2011 ήταν οικοδεσπότης στον όμιλό του των προκριματικών του κυπέλλου πρωταθλητριών Ευρώπης. 

* Αναλυτικά η παρουσία του στα Πανελλήνια πρωταθλήματα:

| **Αγων. περίοδος** | **Θέση** |
| --- | --- |
| **2000** | 2η |
| **2001** | 4η |
| **2002** | 2η |
| **2003** | 2η |
| **2004** | 1η |
| **2005** | 1η |
| **2006** | 1η |
| **2007** | 1η |
| **2008** |  |
| **2009** | 1η |
| **2010** | 2η |
| **2011** | 2η |
| **2012** | 1η |

### Τίτλοι

* Πανελλήνιο πρωτάθλημα: 2004, 2005, 2006, 2007, 2009, 2012
* Κύπελλο Ελλάδος: 2000, 2002, 2004

Σόφτμπολ
--------

Το τμήμα σόφτμπολ συμμετείχε στο πανελλήνιο πρωτάθλημα από το 2003 που ιδρύθηκε έως το 2007 όταν και συγχωνεύτηκε με τη Δάφνη Αχαΐας. Έχει κατακτήσει ένα πρωτάθλημα Ελλάδος το 2005 ενώ είχε πρωταγωνιστήσει και στα υπόλοιπα. Το 2006 πήρε μέρος σαν πρωταθλήτρια στο Κύπελλο πρωταθλητριών Ευρώπης β΄κατηγορίας. Σε επίπεδο νεανίδων έχει μια τέταρτη θέση το 2003.

* Αναλυτικά η παρουσία του στα Πανελλήνια πρωταθλήματα:

| **Αγων. περίοδος** | **Θέση** |
| --- | --- |
| **2003** | 3η |
| **2004** | 3η |
| **2005** | 1η |
| **2006** | 3η |
| **2007** | 4η |

### Τίτλοι

* Πανελλήνιο πρωτάθλημα: 2005

Τρίαθλο
-------

Στο τρίαθλο ο Σπάρτακος έχει κατακτήσει κι εκεί πανελλήνια πρωταθλήματα ενώ αθλητής του Σπάρτακου είναι ο Βασίλης Κρομμύδας, 8 φορές πρωταθλητής Ελλάδας.

### Τίτλοι

* Πανελλήνιο πρωτάθλημα αντρών: 2004

Αναφορές
--------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 31 Ιουλίου 2012. Ανακτήθηκε στις 6 Δεκεμβρίου 2012.
2. ↑  sport.gr[*νεκρός σύνδεσμος*]
***Το NFL Fever 2002*** είναι ένα βιντεοπαιχνίδι αμερικανικού ποδοσφαίρου που δημοσιεύτηκε και αναπτύχθηκε από τη Microsoft Game Studios. Κυκλοφόρησε στις 15 Νοεμβρίου 2001 για την κονσόλα βιντεοπαιχνιδιών Xbox. Το παιχνίδι είχε προηγηθεί από το *NFL Fever 2000* (το οποίο ήταν μόνο για το Microsoft Windows ) και ακολούθησε το *NFL Fever 2003* .

Υποδοχή
-------

Το παιχνίδι έλαβε "γενικά καλές κριτικές" σύμφωνα με τον ιστότοπο συγκέντρωσης κριτικών Metacritic. *Η NextGen* είπε ότι το παιχνίδι "μπορεί να είναι ο "αναπάντεχος" πωλητής συστήματος που ήταν το *NFL 2K1* για το Dreamcast ." 

Μέχρι τον Ιούλιο του 2006, το παιχνίδι είχε πουλήσει 600.000 αντίτυπα και είχε κερδίσει 26 εκατομμύρια δολάρια στις ΗΠΑ. Το *NextGen το* κατέταξε ως το 99ο παιχνίδι με τις υψηλότερες πωλήσεις που κυκλοφόρησε για το PlayStation 2, το Xbox και το GameCube μεταξύ Ιανουαρίου 2000 και Ιουλίου 2006 στη χώρα αυτή. Οι συνδυασμένες πωλήσεις της σειράς *NFL Fever* έφτασαν τα 1,2 εκατομμύρια στις Ηνωμένες Πολιτείες μέχρι τον Ιούλιο του 2006.

Παραπομπές
----------

1. ↑  Campbell, Colin· Keiser, Joe (29 Ιουλίου 2006). «The Top 100 Games of the 21st Century». *NextGen*. Future US. Αρχειοθετήθηκε από το πρωτότυπο στις 28 Οκτωβρίου 2007.
Λογότυπο του 
Queen - Nicki Minaj
*To***Queen** είναι το τέταρτο στούντιο άλμπουμ της Αμερικανίδας ράπερ και τραγουδίστριας Nicki Minaj. Κυκλοφόρησε στις 10 Αυγούστου του 2018, μέσω των δισκογραφικών Young Money Entertainment και την Cash Money Records. Είναι το πρώτο της άλμπουμ εδώ και τέσσερα χρόνια, μετά το *Pinkprint* (2014). Η ράπερ ξεκίνησε την ηχογράφηση του άλμπουμ στα τέλη του 2016, και σε όλο το 2017 και το 2018, έχει συνεργαστεί με διάφορους παραγωγούς και τραγουδοποιούς ώστε να φθάσει στο επιθυμητό ήχο της. Διαθέτει guest εμφανίσεις με πολλούς ράπερς (Eminem, Foxy Brown, Future, Swae Lee, και Lil Wayne), και τραγουδιστές (Ariana Grande, Labrinth, και The Weeknd). Μουσικά, είναι ένα hip hop άλμπουμ που ενσωματώνει στοιχεία της pop και R&B.

*Το Queen*έλαβε γενικά πολύ θετική ανταπόκριση , αν και μερικοί κριτικοί έλαβαν το θέμα του άλμπουμ και το λυρικό περιεχόμενο του προσβλητικό. Το αλμουμ εφτασε στο νούμερο ένα στις ΗΠΑ *Billboard* 200 με 185,000 πωλήσεις.Βρέθηκε στα top ten σε πολλές χώρες όπως στην Αυστραλία, τον Καναδά, την Ολλανδία, την Ιρλανδία, τη Νέα Ζηλανδία, τη Νορβηγία, την Ελβετία, την Ελλάδα και το Ηνωμένο Βασίλειο.
Το **Queeb of Hearts** είναι ο τίτλος ενός τραγουδιού της Country μουσικής, σε στίχους του Hank DeVito, ο οποίος είναι στο συγκρότημα *The Hot Band*. Κυκλοφόρησε το 1981 και ήταν το 11ο single εκείνη τη χρονιά στο Ηνωμένο Βασίλειο.

Το Queen of Hearts ακούγεται στην ταινία του Oliver Stone *Salvador*, η οποία κυκλοφόρησε το 1986, καθώς επίσης και στο βιντεοπαιχνίδι Grand Theft Auto: San Andreas στον ραδιοφωνικό σταθμό K-Rose.

Το τραγούδι έχει ακουστεί και στη σειρά Sam & Cat από τη Σαμ και τη Κατ.

Θέση στα Charts
---------------

| Chart (1981) | Θέση |
| --- | --- |
| U.S. *Billboard* Hot 100 | 2 |
| U.S. *Billboard* Hot Country Songs | 14 |
| U.S. *Billboard* Adult Contemporary | 2 |
| Canadian *RPM* Top Singles | 8 |
| Canadian *RPM* Country Tracks | 6 |
| Canadian *RPM* Adult Contemporary Tracks | 3 |

Παραπομπές
----------

1. ↑

Εξωτερικοί σύνδεσμοι
--------------------

* Οι στίχοι του τραγουδιού Αρχειοθετήθηκε 2014-11-09 στο Wayback Machine. στο MetroLyrics.
Η **Eastman Kodak** (απλά αναφερόμενη ως Kodak) είναι αμερικανική εταιρεία που παράγει προϊόντα σχετιζόμενα με την φωτογραφία. Η εταιρεία έχει την έδρα της στο Ρότσεστερ, Νέα Υόρκη, όμως ιδρύθηκε στο Νιου Τζέρσεϋ. Η Kodak παρέχει συσκευασίες, λειτουργικές εκτυπώσεις, γραφικές επικοινωνίες και επαγγελματικές υπηρεσίες για επιχειρήσεις σε όλον τον κόσμο. Οι κύριοι τομείς της δραστηριότητάς της είναι τα συστήματα εκτύπωσης, φωτογράφισης και εικονοληψίας αλλά είναι γνωστή κυρίως για τα προϊόντα φωτογραφικού φιλμ.

Η Kodak ιδρύθηκε από τον George Eastman και τον Henry A. Strong στις 4 Σεπτεμβρίου 1888. Κατά το μεγαλύτερο μέρος του 20ου αιώνα, η Kodak κατείχε δεσπόζουσα θέση στον φωτογραφικό τομέα. Ως μέρος μιας στρατηγικής ανάκαμψης, η Kodak άρχισε να επικεντρώνεται στην ψηφιακή φωτογραφία και την ψηφιακή εκτύπωση και προσπάθησε να παράγει έσοδα. Τον Ιανουάριο του 2012, η ​​Kodak κατέθεσε επικαλέστηκε το άρθρο 11 για να καταθέσει πτώχευση. Τον Φεβρουάριο του 2012, η ​​Kodak ανακοίνωσε ότι θα σταματήσει να παράγει ψηφιακές φωτογραφικές μηχανές, βιντεοκάμερες και ψηφιακές κορνίζες. Οι ψηφιακές φωτογραφικές μηχανές πωλούνται ακόμη υπό την επωνυμία Kodak από την JK Imaging Ltd χάρη σε συμφωνία με την Kodak. Τον Ιανουάριο του 2013, το Συνέδριο ενέκρινε τη χρηματοδότηση της Kodak για να ανανσάνει. Η Kodak πώλησε πολλά από τα διπλώματα ευρεσιτεχνίας της για περίπου 525.000.000 δολλάρια σε μια ομάδα εταιρειών (όπως Apple, η Google, Facebook, Amazon, Microsoft, Samsung, η Adobe Systems και HTC) με τα ονόματα Intellectual Ventures και RPX Corporation.

Παραπομπές
----------

1. ↑  «Certificate of amendment to the restated certificate of incorporation of Eastman Kodak company» (PDF). New Jersey division of revenue. 8 Ιουνίου 2005. Αρχειοθετήθηκε από το πρωτότυπο (PDF) στις 1 Φεβρουαρίου 2017. Ανακτήθηκε στις 7 Ιανουαρίου 2008.
2. ↑  «DISCLOSURE STATEMENT FOR DEBTORS' JOINT PLAN OF REORGANIZATION UNDER CHAPTER 11 OF THE BANKRUPTCY CODE». 30 Απριλίου 2013. Ανακτήθηκε στις 1 Οκτωβρίου 2013.
3. ↑  «Kodak Announces Emergence From Bankruptcy». September 3, 2013. Αρχειοθετήθηκε από το πρωτότυπο στις 2013-11-02.. Ανακτήθηκε στις October 2, 2013.
4. ↑  «Kodak creating new business divisions». *Rochester Democrat and Chronicle*.. Ανακτήθηκε στις 2016-12-30.

Εξωτερικοί σύνδεσμοι
--------------------

* Πολυμέσα σχετικά με το θέμα  Kodak στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 156056348
* LCCN: n80126274
* ISNI: 0000 0001 2364 8975
* GND: 5381-8
* SUDOC: 026522969
* BNF: cb11875526d (data)
* BIBSYS: 90114603
* ULAN: 500334798
* NKC: kn20040212002

 |

 |
Το "**Sunshine of Your Love** "είναι ένα τραγούδι του 1967 του βρετανικού ροκ συγκροτήματος Cream. Με στοιχεία hard rock, psychedelia και pop, είναι ένα από τα πιο γνωστά και πιο δημοφιλή τραγούδια των Cream. Ο Μπασίστας και τραγουδιστής Τζακ Μπρους βασίστηκε σε ένα ξεχωριστό μπάσο riff που ανέπτυξε μετά από μια συναυλία του Jimi Hendrix. Ο κιθαρίστας Ερίκ Κλαπτον και ο στιχουργός Pete Brown συνέβαλαν αργότερα στο τραγούδι. Ο ηχολήπτης Tom Dowd πρότεινε τη ρύθμιση του ρυθμού στην οποία ο ντράμερ Ginger Baker παίζει έναν ξεχωριστό ρυθμό , αν και ο Baker ισχυρίστηκε ότι ήταν η ιδέα του. 

Το τραγούδι συμπεριλήφθηκε στο δεύτερο άλμπουμ με τις καλύτερες πωλήσεις των Cream *Disraeli Gears* τον Νοέμβριο του 1967. Η Atco Records, η αμερικανική εταιρία του γκρουπ, δεν ήταν αρχικά σίγουρη για τις δυνατότητες του τραγουδιού. Μετά από συστάσεις από άλλους καλλιτέχνες που σχετίζονται με την εταιρία, κυκλοφόρησε μια μονόκλιτη έκδοση τον Δεκέμβριο του 1967.  Το τραγούδι έγινε το πρώτο και υψηλότερο αμερικανικό single των Cream και ένα από τα πιο δημοφιλή single του 1968. Τον Σεπτέμβριο του 1968, έγινε μια μέτρια επιτυχία στο διάγραμμα μετά την κυκλοφορία του στο Ηνωμένο Βασίλειο.

Σημειώσεις
----------

1. ↑  Although several music writers indicate a January 1968 or 1968 release, including Bobby Owsinski, Riley Haas, Chris Welch, and Bob Leszczak, the single entered the *Cash Box* Looking Ahead chart dated 30 December 1967, precluding the possibility of a January 1968 release.

Παραπομπές
----------

1. ↑  
Cash Box (30 December 1967). «Looking Ahead». *Cash Box* **29** (23): 18.
Αεροπορικό εισιτήριο της TARS.
Η **TARS**, ακρωνύμιο αναφερόμενο στη *Societatea de **T**ransporturi **A**eriene **R**omâno–**S**ovietice*, ήταν αεροπορική εταιρεία η οποία ιδρύθηκε στις 8 Αυγούστου 1945, από κοινού, από τις κυβερνήσεις της Ρουμανίας και της Σοβιετικής Ένωσης, στις οποίες και, ταυτόχρονα, υπαγόταν.

Στις 18 Σεπτεμβρίου 1954, αναδιαρθρώθηκε στην TAROM. Κατά τη διάρκεια των αμέσως επόμενων πέντε ετών, η συγκεκριμένη εταιρεία κατέστη ως η εθνική εταιρεία μεταφορών της Ρουμανίας, παύοντας, παράλληλα, να τελεί υπό σοβιετική οικονομική επιρροή. Έπειτα από την κατάργηση, κατά τη διάρκεια της περιόδου μεταξύ 1956-1958, του συνόλου των οικονομικών κοινοπραξιών κατηγορίας SOVROM, οι οποίες είχαν ως απώτερο σκοπό την αποστολή προς την ΕΣΣΔ σημαντικού μέρους του εθνικού πλούτου της χώρας, δίχως οικονομικά οφέλη, καθώς και την αποχώρηση από τη Ρουμανία των σοβιετικών στρατιωτικών δυνάμεων, κατά τη διάρκεια της περιόδου μεταξύ 1958-1959, η εταιρεία TAROM τέθηκε υπό τον πλήρη έλεγχο της Κυβερνήσεως της Ρουμανίας.

Παραπομπές
----------

1. ↑  Balotescu & Zgăvärdici 1984, σελ. 419
2. ↑  Balotescu & Zgăvärdici 1984, σελ. 440

Πηγές
-----

* (Ρουμανικά) Balotescu, Nicolae· Zgăvärdici, Carmen (1984). *Istoria Aviației Române*. Βουκουρέστι: Editura Științifică și Enciclopedică. σελ. 741. OCLC 610041559.
Ο **Αθλητικός Σύλλογος Μαρούσι 2004** είναι σύλλογος της Αθήνας. Ιδρύθηκε το 1998 και έχει τμήματα στίβου, άρσης βαρών, αντιπτέρισης, μπέιζμπολ και σόφτμπολ .

Μπέιζμπολ
---------

Το Μαρούσι θεωρείται από τους μεγαλύτερους συλλόγους μπέιζμπολ στην Ελλάδα μαζί με τον Σπάρτακο Γλυφάδας. Έχει κατακτήσει 5 πρωταθλήματα στις 11 διοργανώσεις κάτι το οποίο δεν κατάφερε στο κύπελλο Ελλάδος όπου ήταν δύο φορές φιναλίστ. Οι πρώτοι παίκτες του συλλόγου ήταν Ελληνοαμερικάνοι και Ελληνοκαναδοί  κάτι το οποίο βοήθησε το Μαρούσι να κατακτήσει τα δύο πρώτα πρωταθλήματα αήττητος. Μία μόλις ήττα έκανε στο πρωτάθλημα του 2002 και του 2003. Χειρότερη χρονιά στην ιστορία του ήταν το 2005 που τερμάτισε 6ος. Επίσης και το 2007 όπου η ομάδα πέρασε αήττητη στην Β΄φάση αλλά εκεί χρησιμοποίησε τιμωρημένους παίκτες και μηδενίστηκε από το υπόλοιπο πρωτάθλημα τερματίζοντας 7η. Στο κύπελλο έχασε σε δύο συνεχόμενους τελικούς από το Νέο Πετρίτσι - τον μετέπειτα Άρη Θεσσαλονίκης - το 2001 με 17-7 και από τον Σπάρτακο Γλυφάδας το 2002 με 13-3.

Στην Ευρώπη έχει συμμετάσχει στο κύπελλο πρωταθλητριών Β΄κατηγορίας το 2001 παίρνοντας την 8η θέση, το 2002 7η θέση και το 2003 6η θέση.

| **Αγων. περίοδος** | **Θέση** |
| --- | --- |
| **2000** | 1η |
| **2001** | 1η |
| **2002** | 1η |
| **2003** | 1η |
| **2004** | 3η |
| **2005** | 6η |
| **2006** | (δεν συμμετείχε) |
| **2007** | 7η |
| **2008** | (δεν έγινε πρωτάθλημα) |
| **2009** | 4η |
| **2010** | 4η |
| **2011** | 1η |

### Τίτλοι

* Πρωτάθλημα Ελλάδος: 2000, 2001, 2002, 2003, 2011, 2013
* Κύπελλο Ελλάδος: 2013, 2014

Σόφτμπολ
--------

Στο σόφτμπολ το Μαρούσι είναι πολυνίκης στην χώρα μας με 8 τρόπαια και είναι ο μεγαλύτερος σύλλογος στην Ελλάδα. Έχει κατακτήσει έξι πρωταθλήματα στις γυναίκες και 2 στις νεανίδες και έχει αγωνιστεί πολλές φορές στο κύπελλο πρωταθλητριών Ευρώπης.

ΓΥΝΑΙΚΕΣ

| **Αγων. περίοδος** | **Θέση** |
| --- | --- |
| **2000** | 6η |
| **2001** | 2η |
| **2002** | 2η |
| **2003** | 1η |
| **2004** | 1η |
| **2005** | 3η |
| **2006** | 1η |
| **2007** | 1η |
| **2008** | 1η |
| **2009** | 1η |
| **2010** | 2η |

ΝΕΑΝΙΔΕΣ

| **Αγων. περίοδος** | **Θέση** |
| --- | --- |
| **2002** | 1η |
| **2003** | 1η |

### Τίτλοι

* πρωτάθλημα Ελλάδος: 2001, 2002, 2003, 2004, 2006, 2007, 2008, 2009, 2010
* πρωτάθλημα Ελλάδος Νεανίδων: 2002, 2003

Παραπομπές
----------

1. ↑
2. ↑  «Πάνθηρες Πατρών». Αρχειοθετήθηκε από το πρωτότυπο στις 13 Φεβρουαρίου 2012. Ανακτήθηκε στις 3 Φεβρουαρίου 2011.
Τα **queries** είναι ερωτήματα προς μια βάση δεδομένων. Στις σχεσιακές βάσεις δεδομένων υλοποιούνται με μια γλώσσα ερωταποκρίσεων που ονομάζεται SQL (συντομογρ. του όρου **S**tructured **Q**eury **L**anguage). 

Κάθε ερώτημα επεξεργάζεται από το σύστημα διαχείρισης της βάσης και συναρτήσει των δεδομένων που υπάρχουν στους πίνακες εξάγει κάποιες πληροφορίες. Η δομή και το συντακτικό της SQL ορίζεται από τον οργανισμό ANSI. Υπάρχουν πολλές παραλλαγές της SQL ανάλογα με τον κατασκευαστή της εκάστοτε βάσης δεδομένων.

Στο σχεσιακό μοντέλο βάσης δεδομένων, οι αντίστοιχες πράξεις της σχεσιακής άλγεβρας υλοποιούνται με χρήση ερωτημάτων. Οι βασικές πράξεις της σχεσιακής αλγεβρας είναι η επιλογή, η προβολή, η ένωση, η διαφορά και το καρτεσιανό γινόμενο.
Το One Night Stand (2007) ήταν το τρίτο ετήσιο One Night Stand σόου επί πληρωμή που διοργανώθηκε από το World Wrestling Entertainment (WWE) και παρουσιάστηκε από την Gillette. Έγινε στις 3 Ιουνίου, 2007, στο Jacksonville Veterans Memorial Arena στο Τζάκσονβιλ, Φλόριντα και χρησιμοποίησε παλαιστές από τα τηλεοπτικά σόου του WWE Raw, SmackDown! και ECW. 

Ο κύριος αγώνας για το σόου Raw ήταν αυτός του Τζον Σίνα εναντίον του Γκρέιτ Καλί σε έναν Pinfalls Count Anywhere αγώνα για το Πρωτάθλημα WWE. Ο Σίνα κέρδισε τον αγώνα και παρέμεινε Πρωταθλητής WWE, αφού έκανε το pin στον Καλί έπειτα από την εκτέλεση της τελειωτικής του κίνησης, το FU, από έναν μικρό γερανό. Ο βασικός αγώνας για το σόου SmackDown! ήταν αυτός του Ετζ εναντίον του Μπατίστα σε ένα Steel Cage για το Παγκόσμιο Πρωτάθλημα Βαρέων Βαρών, στο οποίο νίκησε ο Ετζ καθώς δραπέτευσε πρώτος από το κλουβί.

Ο βασικός αγώνας για το σόου ECW ήταν αυτός του Βινς Μακμάν εναντίον του Μπόμπι Λάσλεϊ που ήταν ένας αγώνας Street Fight για το Πρωτάθλημα ECW. Ο ΛάσλεΪ νίκησε εκτελώντας την τελειωτική του κίνηση, το spear, στον Μακμάν. Οι αγώνες της κατώτερης κάρτας ήταν ο Ρομπ Βαν Νταμ εναντίον του Ράντυ Όρτον σε έναν αγώνα Stretcher και ο αγώνας για το Παγκόσμιο Πρωτάθλημα Ομάδων μεταξύ των Χάρντι Μπόιζ (Ματ και Τζεφ Χάρντι) και των Γουορλντς Γκρέιτεστ Ταγκ Τιμ (Σέλτον Μπέντζαμιν και Τσάρλις Χας).
Στα μαθηματικά μία **quasithin ομάδα** είναι πεπερασμένη απλή ομάδα που μοιάζει με μια ομάδα τύπου Lie βαθμίσας το πολύ 2 πάνω από ένα πεδίο χαρακτηριστικής 2. Πιο συγκεκριμένα είναι μια πεπερασμένη απλή ομάδα  χαρακτηριστικής τύπου 2 και πλάτος 2. Εδώ χαρακτηριστική τύπου 2 σημαίνει ότι η κανονικοποιητής της involutions μοιάζουν με αυτά των ομάδων τύπου Lie πάνω από τα πεδία με τα χαρακτηριστική  2, και το πλάτος του είναι περίπου η μέγιστη βαθμίδα της αβείανής ομάδας περριττού χαρακτήρα  ομαλοποιώντας μια μη-τετριμμένη 2-υποομάδα της *G*. Όταν η *G* είναι μια ομάδα τύπου Lie του χαρακτηριστικής τύπου 2, το πλάτος του είναι συνήθως η βαθμίδα (η διάσταση της μέγιστης torus της αλγεβρικής ομάδας).

Ταξινόμηση
----------

Η ταξινόμηση των quasithin ομάδων είναι ένα κρίσιμο μέρος της ταξινόμησης των πεπερασμένων απλών ομάδων. Οι quasithin ομάδες κατατάσσονται σε 1221 σελίδες χαρτί από τον Aschbacher και Smith (2004, 2004b). Μια παλαιότερη ανακοίνωση του Mason (1980) γαι την ταξινόμηση, με βάση την οποίο η κατάταξη των πεπερασμένων απλών ομάδων ανακοινώθηκε ότι τελείωσε το 1983, ήταν πρόωρη, όπως το χειρόγραφο (Mason 1981) του έργου  ήταν ελλιπής και περιείχε σοβαρά κενά.

Σύμφωνα με Aschbacher & Smith (2004b, theorem 0.1.1), οι πεπερασμέεςο απλές quasithin ομάδες άρτιας χαρακτηριστικής δίνονται από 

* Ομάδες τύπου Lie  χαρακτηριστικής 2 και βαθμίδας 1 ή 2, εκτός από το ότι U5(*q*) παρουσιάζεται μόνο για *q*=4.
* PSL4(2), PSL5(2), Sp6(2)
* Οι εναλλασσόμενες ομάδες στις 5, 6, 8, 9, σημεία.
* PSL2(*p*) για *p* μια Φερμά ή Mersenne prime, Lε  
3(3), Λε  
4(3), G2(3)
* Ο Mathieu ομάδες Μ11Μ12, M22, Μ23Μ24, Ο Γιάνκο ομάδες, Ι2, Ι3, Ι4, το Higman-Sims ομάδα, την ομάδα, και το Rudvalis ομάδα.

Αν ο όρος "άρτιας χαρακτηριστικής ήταν άρτιου τύπου", με την έννοια της Γκορενστείν-Λυών-Solomon αναθεώρησης της ταξινόμησης,στη συνέχεια, η μόνη επιπλέον ομάδα που εμφανίζεται είναι ο Γιάνκο ομάδα J1.

Αναφορές
--------

* Aschbacher, Michael; Smith, Stephen D. (2004), *The classification of quasithin groups. I Structure of Strongly Quasithin K-groups*, Mathematical Surveys and Monographs, **111**, Providence, R.I.: American Mathematical Society, ISBN 978-0-8218-3410-7,
* Aschbacher, Michael; Smith, Stephen D. (2004b), *The classification of quasithin groups. II Main theorems: the classification of simple QTKE-groups.*, Mathematical Surveys and Monographs, **112**, Providence, R.I.: American Mathematical Society, ISBN 978-0-8218-3411-4,
* Mason, G. (1980), «Quasithin groups», στο: Collins, Michael J. επιμ. *Finite simple groups. II*, London: Academic Press Inc. [Harcourt Brace Jovanovich Publishers], σελ. 181–197, ISBN 978-0-12-181480-9
* Mason, G. (1981), *The classification of finite quasithin groups*, U. California Santa Cruz, σελ. 800  (unpublished typescript)
* Solomon, R. (2006), «Review of The classification of quasithin groups. I, II by Aschbacher and Smith», *Bull. Amer. Math. Soc.* **43**: 115–121, doi:10.1090/s0273-0979-05-01071-2,
Τα ***Pokémon: Let's Go, Pikachu!*** και ***Let's Go, Eevee!*** είναι βιντεοπαιχνίδια ρόλων, σε ανάπτυξη της Game Freak και σε κυκλοφορία της The Pokémon Company και της Nintendo, για το Nintendo Switch. Τα δύο αυτά βιντεοπαιχνίδια είναι τα πρώτα της σειράς Pokémon που κυκλοφόρησαν για την προαναφερθείσα κονσόλα, αλλά καθώς και τα πρώτα που κυκλοφόρησαν για μη φορητή κονσόλα. Αμφότερα είναι μία βελτιωμένη διασκευή του βιντεοπαιχνιδιού *Pokémon Yellow*, που είχε κυκλοφορήσει το 1998. Τα παιχνίδια αυτά συσχετίζονται και με το βιντεοπαιχνίδι κινητών, *Pokémon Go*, ενώ, επίσης, η Nintendo, κυκλοφόρησε και ένα προαιρετικό χειριστήριο αποκλειστικά για αυτά τα παιχνίδια, το Poké Ball Plus.

Παραπομπές
----------

1. ↑  «Pokémon: Let's Go, Pikachu! And Let's Go, Eevee! Confirmed For November 16 Release». *Nintendo Soup*. May 30, 2018.. Ανακτήθηκε στις August 5, 2018.
2. ↑  «トップページ｜『ポケットモンスター Let's Go! ピカチュウ』『ポケットモンスター Let's Go! イーブイ』公式サイト». *ポケットモンスターオフィシャルサイト*. Ανακτήθηκε στις 11 Οκτωβρίου 2018.

Εξωτερικοί σύνδεσμοι
--------------------

* Επίσημη Ιστοσελίδα
Ο ναός του Αγίου Μελετίου, στον ομώνυμο οικισμό
Ο **Άγιος Μελέτιος** (γνωστός και ως Συνοικισμός Λιβαδειάς) είναι σήμερα συνοικία της Λιβαδειάς, ενώ υπήρξε στο παρελθόν ξεχωριστός οικισμός και έδρα κοινότητας. Βρίσκεται σε απόσταση 2 περίπου χλμ. από το κέντρο της Λιβαδειάς, στην έξοδο της πόλης με κατεύθυνση προς Θήβα. Το όνομά του οφείλεται στον ναό του Αγίου Μελετίου που είναι το παλαιότερο κτίσμα της περιοχής.

Ιστορικά στοιχεία
-----------------

Ο οικισμός δημιουργήθηκε κατά την διάρκεια της δεκαετίας του 1920 όταν η περιοχή επιλέχτηκε για εγκατάσταση προσφύγων από διάφορες περιοχές της Μικράς Ασίας, οι οποίοι εκπατρίστηκαν με την εφαρμογή της συνθήκης της Λωζάννης. Οι πρόσφυγες προέρχονταν κυρίως από περιοχές της Ιωνίας, όπως η Σμύρνη, το Αϊβαλί, η Έφεσος και τα Σώκια. Το 1946 ο οικισμός αναγνωρίστηκε επίσημα και ορίστηκε έδρα κοινότητας. Η κοινότητα καταργήθηκε το 1962 και ο Άγιος Μελέτιος εντάχθηκε στον δήμο Λεβαδέων. Το 1971 ο οικισμός καταργήθηκε καθώς είχε πλέον ενωθεί οικιστικά με την Λιβαδειά. Αναφέρεται ο πληθυσμός του στις απογραφές του 1951 και 1961.

Μνημείο για τους σφαγιασθέντες Μικρασιάτες προσκόπους, στον Άγιο Μελέτιο Βοιωτίας.
Πορεία του πληθυσμού

|  |  |  |
| --- | --- | --- |
| **Έτος** | 1951 | 1961 |
| **Πληθ.** | 437 | 812 |

Παραπομπές
----------

1. ↑  Διοικητικές μεταβολές ΟΤΑ, κοινότητα Αγίου Μελετίου[*νεκρός σύνδεσμος*]
2. ↑  Διοικητικές μεταβολές ΟΤΑ, Δήμος Λεβαδέων[*νεκρός σύνδεσμος*]
3. ↑  Εθνικό ίδρυμα ερευνών, Εξέλιξη πληθυσμού επαρχίας Λιβαδειάς
Η **Αδριανούπολη Παφλαγονίας** ήταν πόλη στη νοτιοδυτική Παφλαγονία της Μικράς Ασίας (σημερινή Τουρκία), ευρισκόμενη σε απόσταση περίπου 3 χιλιομέτρων δυτικά του σημερινού Εσκιπαζάρ. Κατοικείτο από, τουλάχιστον, τον 1ο αιώνα π.Χ. έως τον 8ο αιώνα μ.Χ. Έλαβε την ονομασία της από τον Ρωμαίο Αυτοκράτορα Αδριανό στην διάρκεια του 2ου αιώνα μ.Χ.

Όταν ο Αυτοκράτορας Θεοδόσιος Α΄ (347-395) ενοποίησε τμήματα της Παφλαγονίας και της Βιθυνίας εντός νέας επαρχίας υπό την ονομασία Ονωριάς, η Αδριανούπολη έγινε γνωστή ως **Αδριανούπολη Ονωριάδας**, ονομασία υπό την οποία ήταν γνωστή η πρώην επισκοπική έδρα, η οποία περιλαμβάνεται, σήμερα, στον κατάλογο των τιμητικών επισκοπών, γνωστό ως *Annuario Pontificio*.

Η πόλη είναι γνωστή ως γενέτειρα των Αγίων Αλύπιου του Στυλίτη και Στυλιανού Παφλαγονίας.

Παραπομπές
----------

1. ↑  *Annuario Pontificio 2013* (Libreria Editrice Vaticana 2013 ISBN 978-88-209-9070-1), σ. 826

Πηγές
-----

* "The Paphlagonia Project: An Overview on the Results" Αρχειοθετήθηκε 2016-03-30 στο Wayback Machine.
Το ***Sunset Riders*** (ιαπωνικά: *サンセットライダーズ* , χέπμπορν: *Sansetto Raidāzu*) είναι ένα side-scrolling run and gun βιντεοπαιχνίδι, που αναπτύχθηκε και κυκλοφόρησε από την Konami για arcade, σε JAMMA σύστημα, το 1991. Το παιχνίδι τοποθετείται στην Άγρια Δύση και η πλοκή του επικεντρώνεται σε έναν κυνηγό κεφαλών, ο οποίος ψάχνει εγκληματίες, ώστε να λάβει το ανάλογο έπαθλο.

Η αρχική του κυκλοφορία είχε δύο εκδόσεις, αυτή με τους δύο παίκτες κι αυτή με τους τέσσερις. Αργότερα κυκλοφόρησε και σε οικιακές κονσόλες, συγκεκριμένα, το 1992, κυκλοφόρησε και για το Mega Drive και το 1993 για το SNES. Το παιχνίδι έλαβε γενικότερα καλές κριτικές σε όλες του τις κυκλοφορίες.

Παραπομπές
----------

1. ↑  *Sunset Riders* review. *Sinclair User*. December 1991. p. 62
2. ↑  *Hobby Consolas 028*. 1 Ιανουαρίου 1994.
3. ↑  «Out-of-Print Archive • Super Nintendo reviews • Sunset Riders». *www.outofprintarchive.com*. Ανακτήθηκε στις 15 Μαρτίου 2019.

Εξωτερικοί σύνδεσμοι
--------------------

* *Sunset Riders* στα MobyGames
Το ***Missing Noir M*** (Χανγκούλ: 실종느와르 M) είναι νοτιοκορεάτικη αστυνομική σειρά μυστηρίου με πρωταγωνιστές τον Κιμ Κανγκ-γου και τον Παρκ Χι-σουν. Μεταδιδόταν στο κανάλι ΟCN τα Σάββατο στις 23:00 για 10 επεισόδια από τις 28 Μάρτιο έως 30 Μαΐου το 2015.

Πλοκή
-----

Ο Γκιλ Σου-χιόν είναι (όπως περιγράφεται στην σειρά) ένα παιδί-θαύμα που άρχισε να σπουδάζει στο Χάρβαρντ από την ηλικία των 10. Στα 15 του, άρχισε να δουλεύει στη NASA και στα 18 του, στο FBI. Μυστηριωδώς αποφασίζει να γυρίσει στην Κορέα, όπου αναλαμβάνει να δουλέψει σαν αρχηγός σε μια ειδική ομάδα αγνοούμενων προσώπων που λύνει τις 1% πιο δύσκολες, άλυτες υποθέσεις αγνοουμένων προσώπων.

Συνάδελφός του είναι ο Ο Ντε-γιόνκγ , ένας υπαστυνόμος με πολλά χρόνια εμπειρίας στο πεδίο και δυνατό αίσθημα απονομής της δικαιοσύνης. Ο Σου-χιόν έχοντας μεγάλη αναλυτική ικανότητα και ο Ντε-γιόνγκ καθοδηγείται από το ένστικτό του. Σε αυτή τη σειρά συνδυάζονται αυτά τα δύο χαρακτηριστικά καθώς και το δυνατό αίσθημα απονομής της δικαιοσύνης, βάζουν στην φυλακή τους πιο σκληρούς εγκληματίες της χώρας.

Παρ' όλο που η σειρά είχε χαμηλά ποσοστά τηλεθέασης, πολλοί τηλεθεατές την ενέταξαν μέσα στις αγαπημένες τους σειρές.

Παραπομπές
----------

1. ↑  Kim, Dong-joo (24 March 2015). "Park Hee Soon & Kim Kang Woo attend a new drama press conference". StarN News. Retrieved 2015-04-06.
2. ↑  "Missing Noir M's not-so-friendly buddy cops". Dramabeans. 18 February 2015. Retrieved 2015-04-06
"**Super Bass**" είναι τραγούδι της Αμερικανίδας καλλιτέχνιδας Νίκι Μινάζ από την deluxe έκδοση του στούντιο άλμπουμ της, *Pink Friday* (2010). Το τραγούδι γράφτηκε από την Μινάζ, την Έστερ Ντιν, τον Ρόαν Χάιλ και τον Kane Beatz.

Διακρίσεις
----------

Το "Super Bass" έχει πιστοποιηθεί 8x Platinum από το Recording Industry Association of America (RIAA), και έχει πουλήσει πάνω από τέσσερα εκατομμύρια ψηφιακά αντίγραφα από 13 Μαΐου 2012, να γίνει μία από τις μεγαλύτερες πωλήσεις singles στις Ηνωμένες Πολιτείες, επίσης κάνοντας την Minaj την πρώτη γυναίκα ράπερ που με αυτό τον τίτλο.

Κριτικές
--------

Το "Super Bass" έλαβε θετικές κριτικές από τους μουσικούς κριτικούς. Το τραγούδι κατείχε τη τρίτη θέση στο Billboard Hot 100, και έφτασε το νούμερο τρία στη Νέα Ζηλανδία, καθώς και τον αριθμό έξι στην Αυστραλία και τον Καναδά. Έφτασε επίσης στην όγδοη θέση στο UK Singles Chart.

Βίντεο
------

Ένα συνοδευτικό μουσικό βίντεο για το single γυρίστηκε τον Μάρτιο του 2011 από τον διευθυντή Σάνα Χαμρί. Το βίντεο δείχνει την Minaj παιχνιδιάρα, χλευάζοντας μια ομάδα ανδρών, και κάνοντας χρήση πολλαπλών στηριγμάτων, τα οποία είναι χρώματος ροζ. Έλαβε γενικά θετικές αναθεωρήσεις από τους κριτικούς, περισσότεροι από τους οποίους αξιολόγησαν θετικά τα πολύχρωμα οπτικά εφέ που υπήρχαν σε όλο το βίντεο. Το βίντεο του "Super Bass" έχει ξεπεράσει τις 500.000.000 προβολές στο Vevo της Nicki Minaj (NickiMinajAtVevo).

Παραπομπές
----------

1. ↑  «Gold & Platinum». *RIAA* (στα Αγγλικά). Ανακτήθηκε στις 22 Μαρτίου 2019.
Συντεταγμένες: 38°13′9.998″N 23°46′40.001″E﻿ / ﻿38.21944389°N 23.77777806°E﻿ / 38.21944389; 23.77777806

Ο **Άγιος Μερκούριος** είναι περιοχή που βρίσκεται στις ανατολικές πλαγιές της Πάρνηθας. Είχε αναγνωριστεί για ένα διάστημα επίσημα ως οικισμός (στο διάστημα 1928-1940) και ανήκε στην κοινότητα Αφιδνών. Αργότερα βρέθηκε εντός των διοικητικών ορίων της Κοινότητας Μαλακάσας της Νομαρχίας Ανατολικής Αττικής. Η περιοχή του Αγίου Μερκουρίου καλύπτεται σήμερα από πυκνό πευκοδάσος μέσα στο οποίο υπάρχουν κάποια σκόρπια πολυτελή σπίτια.

Έχει χαρακτηριστεί νομοθετικά ως περιοχή ιδιαιτέρου φυσικού κάλους και αποτελεί μέρος του εθνικού δρυμού της Πάρνηθας. Έχει λίγους μόνιμους κατοίκους.

Παραπομπές
----------

1. ↑  Διοικητικές μεταβολές ΟΤΑ, κοινότητα Αφιδνών

Εξωτερικοί Σύνδεσμοι
--------------------

* Επίσημος ιστότοπος της Νομαρχίας Ανατολικής Αττικής[*νεκρός σύνδεσμος*].
* Φωτογραφικό υλικό για τον Άγιο Μερκούριο στον ιστότοπο Panoramio
* Χάρτης δορυφορικός και φωτογραφίες[*νεκρός σύνδεσμος*]
Το **Mitsubishi Jeep** ήταν ένα μικρό τζιπάκι που παράχθηκε από την ιαπωνική αυτοκινητοβιομηχανία Mitsubishi σε συνεργασία με την αμερικανική αυτοκινητοβιομηχανία Jeep, από το 1953 μέχρι το 1998. Το τζιπάκι ήταν μηχανικά ίδιο με το κανονικό Jeep CJ, που παράχθηκε επίσης από την Jeep.

Το Jeep εισήχθη στην ιαπωνική αγορά ως το **Jeep J3** τον Ιούλιο του 1953, αφού η εταιρεία Willys συμφώνησε να επιτρέψει στη Mitsubishi να παράγει το αυτοκίνητο, ανταγωνίζοντας το Nissan Patrol και το Toyota Land Cruiser. Το SUV αυτό ήταν αρκετά δημοφιλές, με την παραγωγή του κανονικού Jeep να τελειώνει το 1986, αλλά με το Mitsubishi να το φτάνει μέχρι το 1998 παγκοσμίως.

Το τζιπ, επίσης, χρησιμοποιήθηκε και από τον στρατό με το όνομα Type 73 Light Truck.

Η εταιρεία προσπάθησε να αντικαταστήσει το Jeep με το γνωστό Mitsubishi Pajero, αλλά η παραγωγή της πρώτης γενιάς ολοκληρώθηκε το 1990, δηλαδή 8 χρόνια πριν τη λήξη της παραγωγής του Jeep.

Αναφορές
--------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Mitsubishi Jeep** |

* Jeeps In Japan
Θέα στο Skywalk και στο φαράγγι Γκραν Κάνιον
Το ***Skywalk*** του Γκραν Κάνιον είναι μια γέφυρα - προεξοχή, σε σχήμα πετάλου με γυάλινο διάδρομο, στην τοποθεσία *Eagle Point* στην Αριζόνα κοντά στον ποταμό Κολοράντο, στην άκρη ενός πλαϊνού φαραγγιού στην δυτική περιοχή του κύριου φαραγγιού Γκραν Κάνιον. Λειτουργεί ως τουριστικό αξιοθέατο από το 2007 και βρίσκεται εκτός των ορίων του Εθνικού Πάρκου Grand Canyon.

Οι τοπογραφικοί χάρτες του USGS υποδεικνύουν το υψόμετρο του Skywalk στα 1.450 m πάνω από την επιφάνεια της θάλασσας. Το υψόμετρο του ποταμού Κολοράντο στη βάση του φαραγγιού είναι 350 m. Η κάθετη πτώση ακριβώς κάτω από το Skywalk είναι 150 με 240 m. Το αξιοθέατο βρίσκεται βόρεια του αεροδρομίου Grand Canyon West και περίπου 121 km ανατολικά του Λας Βέγκας, Νεβάδα, αν και σχεδόν απόσταση 210 km με ΙΧ. Η πλησιέστερη πόλη με πληθυσμό μεγαλύτερο από 10.000 άτομα είναι το Kingman, Αριζόνα, περίπου 80 km νότια.

Το Skywalk που ανήκει στην ινδιάνικη φυλή Hualapai, ξεκίνησε τη λειτουργία του στις 20 Μαρτίου 2007 και άνοιξε στο ευρύ κοινό στις 28 Μαρτίου 2007. Οι διαχειριστές του αξιοθέατου έχουν αναφέρει πάνω από ένα εκατομμύριο επισκέπτες ετησίως -αρκετές φορές- για πρώτη φορά το 2015.

Παραπομπές
----------

1. ↑  Yost, Mark. Close to the Edge, *Wall Street Journal*. 2007-04-10.
2. ↑  Acme mapper: USGS topographic map
3. ↑   (December 21, 2017). *Grand Canyon Skywalk, Grand Canyon West Top 1 Million Visitors For 3rd Straight Year*. Δελτίο τύπου.
***Requiem*** είναι ο τίτλος του έβδομου στούντιο άλμπουμ του σουηδικού metal συγκροτήματος Bathory, το οποίο κυκλοφόρησε το Νοέμβριο του 1994 μέσω της δισκογραφικής εταιρείας "Black Mark Records". Οι ηχογραφήσεις του πραγματοποιήθηκαν στο "Montezuma Studio" της Στοκχόλμης, τον Ιούνιο του 1994.

Ο ήχος του δίσκου χαρακτηρίστηκε ως η επιστροφή στην απλότητα των συνθέσεων των πρώτων άλμπουμ του συγκροτήματος, με τους Bathory να παρουσιάζουν ένα ηχητικό σύνολο με βάση το thrash metal της δεκαετίας του '80. Επίσης, τα φωνητικά του Quorthon δεν είναι καθαρά όπως στα δύο προηγούμενα άλμπουμ, αλλά θυμίζουν τις πρώτες κυκλοφορίες.

Οι τίτλοι των τραγουδιών αναγράφονται, λανθασμένα, με αλφαβητική σειρά στο εσώφυλλο και το οπισθόφυλλο του άλμπουμ.

Οι κριτικές για τον δίσκο ήταν μέτριες, με το "Allmusic" να του δίνει τρία αστέρια με άριστα τα πέντε, το γερμανικό "Metal Hammer" 5 / 7 και το "Ultimate Guitar" 8,1 / 10.

Τραγούδια του δίσκου
--------------------

**1. Requiem** *(Quorthon)* - 5:00  

**2. Crosstitution** *(Quorthon)* - 3:16  

**3. Necroticus** *(Quorthon)* - 3:19  

**4. War Machine** *(Quorthon)* - 3:18  

**5. Blood and Soil** *(Quorthon)* - 3:34  

**6. Pax Vobiscum** *(Quorthon)* - 4:13  

**7. Suffocate** *(Quorthon)* - 3:36  

**8. Distinguish to Kill** *(Quorthon)* - 3:16  

**9. Apocalypse** *(Quorthon)* - 3:49

Τα μέλη των Bathory
-------------------

Οι μουσικοί οι οποίοι ηχογράφησαν το "*Requiem*" είναι οι εξής:

* **Quorthon** - κιθάρα, φωνητικά
* **Kothaar** - μπάσο
* **Vvornth** - τύμπανα

Πηγές
-----

* Bathoy - History archive - Bathory
* Requiem - Bathory | Songs, Reviews, Credits, Awards | AllMusic
* Requiem Review | Bathory | Compact Discs | Reviews @ Ultimate Guitar
* Review: Bathory – Requiem - Metal Hammer
* Bathory - Requiem - Reviews - Encyclopaedia Metallum: The Metal Archives

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Bathory |
| --- |
|  |
| 
* **Quorthon**

* The Animal
* Freddan/Hanoi
* Ribban
* Adde
* Kothaar
* Vans McBurger
* Stefan Larsson
* Paul Pålle Lundburg
* Vvornth
 |
|  |
| Ηχογραφήσεις σε στούντιο | 
* *Bathory* (1984)
* *The Return* (1985)
* *Under the Sign of the Black Mark* (1987)
* *Blood Fire Death* (1988)
* *Hammerheart* (1990)
* *Twilight of the Gods* (1991)
* *Requiem* (1994)
* *Octagon* (1995)
* *Blood on Ice* (1996)
* *Destroyer of Worlds* (2001)
* *Nordland I* (2002)
* *Nordland II* (2003)
 |
|  |
| Συλλογές | 
* *Touch of Death* (1992)
* *Jubileum Volume I* (1992)
* *Jubileum Volume II* (1993)
* *Jubileum Volume III* (1998)
* *Katalog* (2003)
* *In Memory of Quorthon* (2006)
 |

 |